# Pagemanager_XH - Návod

# Pagemanager_XH - CMSimple_XH Plugin

Pagemanager_XH zjednodušuje spravovanie stránok v inštalácii CMSimple_XH. Tento plugin je svojou funkčnosťou porovnateľný s pluginom Menumanager, ale vďaka stromovej štruktúre je aj pri rozsiahlejších stránkach prehľadnejší. Pomocou pluginu Pagemanager_XH tak môžete presúvať naraz celé časti štruktúry.

Prosím, prečítajte si tieto návody! V opačnom prípade možno nezískate žiadnu podporu. Je vždy osožné prečítať si dokumentáciu prv, než vyrobíte nejaký problém!

## Požiadavky

Pagemanager_XH je plugin určený pre CMSimple_XH. Možno ho používať iba s verziami s kódovaním UTF-8, teda od CMSimple_XH 1.2. Navyše potrebujete mať nainštalovaný aj plugin jQuery4CMSimple. Tento bude súčasťou všetkých ďalších verzií počnúc CMSimple_XH-Versiou 1.4.1. Ak používate niektorú staršiu verziu, je najlepšie jQuery4CMSimple stiahnuť a nainštalovať, kým budete pokračovať.

HORE

## Inštalácia

Inštalácia prebieha rovnako ako pri iných pluginoch CMSimple_XH:

1. Urobte si zálohy Vašich súborov zo servera.
2. Rozbaľte ZIP-súbor vo Vašom počítači.
3. Celý rozbalený adresár uploadujte na Váš server do adresára s Vašimi pluginmi.
4. Ak je potrebné, nastavte potrebné prístupové práva pre podadresáre css, config a languages.

HORE

## Nastavenia

Konfigurácia pluginu sa robí rovnako ako pri iných pluginoch CMSimple_XH v správcovskom prostredí stránky. Zo zoznamu pluginov vyberte Pagemanager_XH.

Originálne nastavenia Pagemanager_XH môžete zmeniť v konfigurácii pluginu. Pri položkách je umietnená ikona-Pomoc, pod ktorou nájdete vysvetlivky pre jednotlivé položky.

Lokalizácia sa robí v jazykovom nastavení. Vysvetlivky si teda môžete prispôsobit vo Vašom jazyku.

Vzhľad Pagemanager_XH môžete zmeniť úpravou štýlu. Všimnite si hlavne nastavenia, ktoré sú v štýly vyradené komentármi. Najprv ich skúste aktivovať. Aktuálny Stylesheet je optimalizovaný pre stránku s 3 úrovňami menu.

HORE

## Použitie

Tento plugin je určený pre použitie výlučne v správcovskom prostredí CMSimple_XH. Aktivuje sa cez "Pluginy zvoliť" > "Pagemanager" > "Spravovať stránky". Zobrazí sa Vám štruktúra Vašej stránky, ktorá v princípe zodpovedá obsahu stránky. Niektorá názvy stránok sa dajú ďalej otvárať/zatvárať, aby ste pri rozsiahlejších stránkych nestratili prehľad. Otorenie/zatvorenie sa robí pomocou malej z načky vľavo od názvu alebo dvojitým kliknutím na jej názov.

Nad stromovou štruktúrou Vašej stránky sa nachádza nástrojová lišta Pagemanager_XH. Ku každému nástroju existuje skrytý popis, ktorý sa objaví pri prechode myškou. Prvé dva nástroje umožňujú zobrazenie/skrytie stromovej štruktúry. Nástrojová lišta je užitočná hlavne vtedy, ak Váš prehliadač nepodporuje otváranie kontextových menu.

Zmenu usporadania Vašej stránky urobíte pomocou Drag & Drop; presúvaním stránky alebo sekcie stránky sa zobrazia potrebné značky, aby ste videli, aké bude usporiadanie, ak presun ukončíte. Ak sa z nejakého dôvodu nedá stránka presunúť na požadované miesto, napr. že by tým vznikla nesprávna štruktúra, alebo by vznikla úroveň, ktorá nie je na stránke predvolená, bude takáto zmena označená červeným krížikom, alebo sa jednoducho nevykoná a stránka/sekcia sa na zvolené miesto nepresunie, Preto pozorujte pozorne značky, až pokiaľ sa neuistíte, že, wie das Drag&Drop funguje podľa Vašich potrieb. Ak pri presune stránok podržíte aj klávesu Ctrl, stránka sa na zvolené miesto skopíruje.

Príklady Drag & Drop úkonov
Predtým | Potom
--- | ---

Ďalšie funkcie na nástrojovej lište a v kontextovom menü (kliknite pravou na niektorú stránku). Môžete: vytvoriť nové stránky, premenovať alebo vymazať existujúce stránky, k dispozícii sú aj možnosti dočasného uloženia (kopírovať, vystrihnúť, vložiť), ktoré môžete využiť ako alternatívu pre Drag & Drop. Ak by ste sa snažili vytvoriť nesprávnu štruktúru stránky, napr. by ste chceli vložiť stránku smu do seba, bude tento pokus bez výstrahy ignorovaný, aby ste neboli zaťažovaný zbytočným varovaním. Vymazaním stránky vyššej úrovne vymažete aj všetky jej podstránky.

Checkboxy vľavo odo názvov umožňujú nastavenie statusu zverejnenia. Môžete nastaviť, či sa nimi bude zapisovať 'Zverejniť?'. Duplicitné názvy sa zobrazia roivnako ako v menu. Ak cez ne prejdete myškou, zobrazí sa aktuálny názov takejto stránky. Vytvorenie novej stránky bude označené novou ikonou,aby ste ju lepšie rozoznali medzi existujúcimi stránkami.

Možnosť kopírovať celé subštruktúry sa môže zdať na prvý pohľad nezrozumiteľná, ale môže byť veľmi užitočná, ak chcete v rámci štruktúry premiestniť napr. celú galériu, lebo takto sa presunie celý jej obsah vrátane všetkých META údajov. Prípadné detaily sa potom dajú upraviť aj dodatočne.

Majte na pamäti, že v tomto plugine neexistujú žiadne kroky späť ani prerušenia vykonávaných funkcií. Ak by sa poškodila štruktúra stránky, aktualizujte ju obnovením stránky v prehliadači EŠTE PRED ULOŽENÍM ZMIEN. Po uložení už takéto obnovenie nie je možné. Obnovením stránky sa však vrátite na začiatok vykonávaných zmien.

HORE

## Obmedzenia

### Nepravidelná štruktúra stránky

Je možné, že Vaša stránka má nepravidelnú štruktúru. Napr.: po nadpise <h1> nasleduje priamo nadpis <h3> .

Aj takúto stránku môžete upravovať pomocou Pagemanager_XH. O nepravidelnostiach budete informovaný a v práci môžete pokračovať iba po potvrdení, že viete, čo robíte. AK sa rozhodnete nepokračovať, nič sa nepoškodí.

Ak nerozumiete, o čo tu ide: Poraďte sa so správcom stránky alebo sa poraďte inde, kým začnete používať Pagemanager_XH.

Nepravidelnosti v štruktúre sa môžu vyskytnúť aj náhodne, najmä ak ste editovali obsah stránky v textovom editore (napr. pri úpravách formátu nadpisov, pri vymazávaní stránok a pod.).

Je však tiež možné, že takáto štruktúra je zvolená za istým účelom. Možno majú všetky stránky na úrovni <h3> nejakú špeciálnu vlastnosť (napr. majú byť ukryté)! V takom prípade nemôžete používať Pagemanager_XH, lebo tento Vašu štruktúru zreorganizuje a nepravidelnosti odstráni. Ak chcete Pagemanager_XH napriek tomu používať, musíte takéto stránky (napr.) ukryť iným spôsobom (pozrite sa na záložku 'Stránky' pod editorom). Ale ak neviete presne, či takáto nepravidelnosť nie je náhodná a neúmyselná, najprv sa opýtajte správcu stránky. Pomoc v prípadoch poškodenia stránky z dôvodu použitia Pagemanager_XH na stránke s nepravidelnou štruktúrou nie je zaručená ani na CMSimple Forum!

Ak používate na stránke nepravidelnü štruktúru vedome, nepoužívajte Pagemanager_XH. Ak ho už máte nainštalovaný, radšej ho ihneď odinštalujte a pracujte so štruktúrou stránky tak, ako doposiaľ. Alebo si stiahnite plugin Menumanager.

### jQuery

Pagemanager_XH nemusí v prípade, že sú nainštalované Pluginy/Doplnky/Šablóny využívajüce jQuery4CMSimple pracovať korektne, pokiaľ tieto importujú vlastné knižnice jQuery. Tento problém sa nedá odstrániť (nie je to možné vyriešiť naraz pre všetky prípady), pokiaľ nebudú všetci autori používať výlučne jQuery4CMSimple v spojení s ich kódom postavenom na jQuery pre CMSimple_XH. Preto musia byť všetky takéto kódy aktualizované!

HORE

## Licencia

Pagemanager_XH možno používať iba pri dodržaní GPLv3.

© 2011-2012 Christoph M. Becker

Slovenský preklad © 2011 Dr. Martin Sereday
České preklady © 2011 Josef Nemec
Dánsky preklad © 2011 Jens Maegaard
Francúzsky preklad © 2011 Patrick Varlet
Preklad do ruštiny © 2012 Viktor Klim
Poľský preklad © 2012 Kamil Krzes

HORE

## Poďakovanie

Tento plugin obsahuje jsTree. Vďaka Ivanovi Bozhanovovi, autorovi tejto knižnice.

jsTree používa jQuery. Vďaka všetkým vývojárom tohto skvelého Javascript Frameworks.

jQuery bolo pre CMSimple_XH poskytnuté prostredníctvom jQuery4CMSimple. Vďaka patri Holgerovi Irmlerovi, Autorovi tohto pluginu.

The plugin icon is designed by Milan Jovanović. Many thanks for making this icon freely available.

Plugin používa "free application icons" od Aha-Soft. Vďaka za bezpaltné poskytnutie ikon.

Vďaka aj celej komunite CMSimple-Forum za návrhy, testovanie, úpravy a podporu. Chcel by som poďakovať hlavne "snafu", ktorého včasné poznámky ma posmelili, aby som sa pluginu Pagemanager_XH ďalej venoval. Ďakujem aj Ulrichovi, ktorý odhalil jednu závažnú chybu (a niekoľko menších problémov) a pomohol pri ich odstránení tým, že poskytol detailné vysvetlenie, o čo vlastne išlo. Aveľká vďaka patrí aj Gertovi, ktorý poskytol príjemný dizajn, vykonal niektoré úpravy a preklady, a dal tiež veľa cenných rád. V každom prípade chcem poďakovať aj Martinovi, ktorého správa o problémoch s kontextovým menu ma inšpirovala k doplneniu nástrojovej lišty. Rovnako ďakujem Tatovi za nápad s posuvnou nástrojovou lištou.

A, samozrejme, obrovské poďakovanie všetkým vývojárom CMSimple_XH, bez ktorých by tento CMS neexistoval.

HORE